**Līgums par aktīvā nodarbinātības pasākuma**

**„Pasākumi noteiktām personu grupām”**

**īstenošanu**

Nr.\_\_\_\_\_\_\_\_\_\_\_\_

*(ESF Plus projekts „Pasākumi iekļaujošai nodarbinātībai”)*

Dokumenta datums ir tā elektroniskās

parakstīšanas datums

Nodarbinātības valsts aģentūra (turpmāk – Aģentūra), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas

*(amats, vārds, uzvārds)*

saskaņā ar Aģentūras apstiprināto amata aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskās personas nosaukums/fiziskās personas vārds un uzvārds)*

(turpmāk – Darba devējs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, vārds, uzvārds)[[1]](#footnote-2)*

personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk abi kopā – Puses), noslēdz šādu līgumu par aktīvā nodarbinātības pasākuma „Pasākumi noteiktām personu grupām” īstenošanu (turpmāk – Līgums).

**I. Līguma priekšmets**

* 1. Līguma priekšmets ir personu ar invaliditāti (turpmāk – klienti) nodarbināšana valsts līdzfinansētās darba vietās (turpmāk – Pasākums).
  2. Līguma ietvaros Pasākumā nodarbināti\_\_\_\_\_\_\_\_\_ klienti:

*(skaits)*

|  |  |  |  |  |  |  |  |
| --- | --- | --- | --- | --- | --- | --- | --- |
| Klienta vārds, uzvārds, personas kods | Klienta iesaistes ilgums Pasākumā mēnešos | Klienta profesija un profesijas kods *(atbilstoši Profesiju klasifikatoram)* | Pasākuma īstenošanas *(darba vietas)* adrese *(norāda ielas nosaukumu, mājas Nr. vai mājas nosaukumu, pilsētu, novadu un pasta indeksu)[[2]](#footnote-3)* | Darba vadītāja vārds, uzvārds, personas kods | Darba vadītāja nodrošināšanas ilgums Pasākumā mēnešos[[3]](#footnote-4) | Atzīmēt ar X, ja klientam nepieciešami surdotulka pakalpojumi | Atzīmēt ar X, ja klientam nepieciešami atbalsta personas[[4]](#footnote-5) pakalpojumi |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

* 1. Parakstot Līgumu, Darba devējs apliecina, ka darba vietas tiek izveidotas no jauna vai arī darba vietas ir vakantas sakarā ar darba tiesisko attiecību izbeigšanu uz darbinieka uzteikuma pamata, uz Darba devēja un darbinieka vienošanās pamata vai uz Darba devēja uzteikuma pamata Darba likuma 101. panta pirmās daļas 1., 2., 3., 4., 5. un 11. punktā noteiktajos gadījumos, vai arī darba vietās ir noteikts nepilns darba laiks, pamatojoties uz darbinieka lūgumu.
  2. Parakstot Līgumu, Darba devējs apliecina, ka Līguma 1.2. apakšpunktā minētie klienti nav tikuši nodarbināti pie Darba devēja vismaz 12 mēnešus pirms iesaistes (pieņemšanas darbā) Pasākumā.

1.5. Finanšu atbalsta sniegšanas periods Darba devējam ir **6 vai 12 mēneši**[[5]](#footnote-6) katrai subsidētajai darba vietai. Finanšu atbalstu pārtrauc, ja tiek pārtraukta klientu dalība Pasākumā un netiek veikta klienta maiņa.

**II. Līguma summa**

2.1. No Aģentūras finanšu līdzekļiem plānotā finanšu atbalsta summa klientu nodarbināšanai ir EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi), ko veido:

2.1.1. ikmēneša darba algas dotācija par normālu darba laiku klientiem, ne lielāka par pusotru valstī noteiktās minimālās mēneša darba algas apmēru, vai valstī noteiktās minimālās mēneša darba algas apmērā, ja klientu nodarbina mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai) (turpmāk – Dotācija klienta darba algai). Ja klients Pasākumā tiek nodarbināts nepilnu darba laiku, proporcionāli tiek samazināts Dotācijas klienta darba algai apmērs. EUR\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_*euro\_\_\_\_\_\_*centi);

2.1.2. dotācija klientu darba vadītājam 10 *euro* apmērā par katru darba vadīšanas dienu (turpmāk – Dotācija darba vadītājam) EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi);

2.1.3. Darba devēja valsts sociālās apdrošināšanas obligātās iemaksas proporcionāli algas dotācijas daļai (turpmāk – Dotācija VSAOI iemaksām) EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi).

2.1.4. vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai), lai pielāgotu darba vietas klientiem EUR \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi)[[6]](#footnote-7);

2.1.5. normatīvajos aktos par obligātajām veselības pārbaudēm noteikto veselības pārbaužu izmaksām klientiem (turpmāk – Dotācija veselības pārbaudēm) EUR \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_euro\_\_\_\_\_centi);

2.2. No Darba devēja privātā līdzfinansējuma plānotā summa klientu nodarbināšanai ir EUR\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi), ko veido:

2.2.1. klientu ikmēneša darba algas daļa EUR\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi);

2.2.2. valsts sociālās apdrošināšanas obligātās iemaksas (izņemot Līguma 2.1.3. apakšpunktā noteiktās) EUR\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi).

2.3. Aģentūras piešķirtais finansējums ir *de minimis* atbalsts, ko sniedz saskaņā ar[[7]](#footnote-8)

Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2023. gada 15. decembris, LV Serija L)

Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45)

Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimi*s atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9).

*De minimis* atbalsta piešķiršanas brīdis ir Līguma spēkā stāšanās datums.

**III. Norēķinu veikšanas kārtība**

3.1. Aģentūra pārskaita Darba devējam:

3.1.1. 20 darba dienu laikā no atskaites par klientu nodarbināšanu (turpmāk – Atskaite)[[8]](#footnote-9) saskaņošanas un atbilstoša rēķina saņemšanas dienas:

3.1.1.1. dotāciju klienta ikmēneša darba algai. Ja klients nostrādājis vairāk par normālu darba laiku attiecīgajā mēnesī, starpību sedz Darba devējs no saviem finanšu līdzekļiem, bet, ja klients nostrādājis nepilnu darba laiku, dotāciju piešķir atbilstoši faktiski nostrādātajam normālam darba laikam;

3.1.1.2. dotāciju darba vadītājam, ja darba vadītājs klienta darba laikā palīdzējis klientam apgūt darbam nepieciešamās pamatprasmes un iemaņas;

3.1.1.3. dotāciju VSAOI Līguma 2.1.3. apakšpunktā noteiktajā gadījumā;

3.1.2. 20 darba dienu laikā, no pieprasījuma (tāmes) vienreizējās dotācijas saņemšanai, lai veiktu klientu darba vietu pielāgošanu (turpmāk – Pieprasījums)8 saskaņošanas dienas, dotāciju iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai).

3.2. Darba devējs apņemas nodrošināt katra Pasākumā iesaistītā klienta ikmēneša darba algas izmaksu tādā apmērā, kā norādīts Darba devēja pieteikumā Pasākuma īstenošanai:

a) EUR\_\_\_\_\_ mēnesī/stundā[[9]](#footnote-10) klientam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pasvītro nepieciešamo)* *(vārds, uzvārds)*

ko veido EUR \_\_\_\_\_ mēnesī/stundā[[10]](#footnote-11) no Darba devēja finanšu līdzekļiem un EUR \_\_\_\_\_ mēnesī/stundā10

*(pasvītro nepieciešamo) (pasvītro nepieciešamo)*

no Aģentūras finanšu līdzekļiem normāla/nepilna darba laika ietvaros (\_\_\_\_ stundas dienā/nedēļā/mēnesī)[[11]](#footnote-12);

*(pasvītro nepieciešamo) (pasvītro nepieciešamo)*

b) EUR \_\_\_\_\_\_ mēnesī/stundā9 klientam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pasvītro nepieciešamo) (vārds, uzvārds)*

ko veido EUR \_\_\_\_ mēnesī/stundā10 no Darba devēja finanšu līdzekļiem un EUR \_\_\_\_\_ mēnesī/stundā10 *(pasvītro nepieciešamo) (pasvītro nepieciešamo)*

no Aģentūras finanšu līdzekļiem normāla/nepilna darba laika ietvaros (\_\_\_\_ stundas dienā/nedēļā/mēnesī)11.

*(pasvītro nepieciešamo) (pasvītro nepieciešamo)*

**IV. Aģentūras pienākumi**

4.1. Organizēt ergoterapeitu, surdotulku un atbalsta personu pakalpojumu nodrošināšanu klientiem. Surdotulka pakalpojumu klientam nodrošina periodā, kurā noteikts darba vadītājs.

4.2. Divu darba dienu laikā pēc ergoterapeita atzinuma saņemšanas dienas (elektroniskā pasta sūtījuma veidā) iesniegt Darba devējam ergoterapeita sniegto atzinumu.

4.3. Divu darba dienu laikā izvērtēt Darba devēja iesniegtā Pieprasījuma atbilstību ergoterapeita atzinumam par veicamajiem pasākumiem klienta darba vietas pielāgošanai. Informēt Darba devēju par iesniegtā Pieprasījuma saskaņojumu. Neatbilstības gadījumā pieprasīt Darba devējam jauna Pieprasījuma iesniegšanu Aģentūrā.

4.4. Piecu darba dienu laikā izvērtēt Darba devēja iesniegtās atskaites par vienreizējās dotācijas izlietojumu darba vietu pielāgošanai (turpmāk – Atskaite par darba vietu pielāgošanu)8 un tai pievienoto izdevumus attaisnojošo dokumentu (noteikti Līguma 5.5.4. apakšpunktā) kopiju[[12]](#footnote-13) atbilstību Aģentūras saskaņotajam Pieprasījumam. Informēt Darba devēju par iesniegto dokumentu saskaņojumu. Neatbilstības gadījumā pieprasīt Darba devējam iesniegt precizētu dokumentu Aģentūrā.

4.5. Gadījumā, ja Darba devējs ir veicis klienta darba vietas pielāgošanu, investējis Aģentūras pārskaitīto finansējumu saskaņā ar Līguma nosacījumiem un iesniedzis Aģentūrā darījumus pamatojošu dokumentu kopijas, bet klients netiek norīkots dalībai Pasākumā, Aģentūra, atkārtoti veicot klientu izvēli, norīko darbam Pasākumā citu klientu, kuram ergoterapeits sniedzis atzinumu, ka tas var strādāt Darba devēja piedāvātajā darba vietā.

4.6. Ja ergoterapeits atzinumā norādījis, ka klienta nodarbināšana Darba devēja piedāvātajā darba vietā nav iespējama, Aģentūra organizē cita klienta izvēli, ja Aģentūras uzskaitē ir atbilstošs klients.

4.7. Izvērtēt Darba devēja ar klienta noslēgtā darba līguma atbilstību Līgumam un Darba likuma 40. pantā noteiktajam un amata apraksta atbilstību profesijai, kurā nodarbināts klients.

4.8. Veikt pārbaudes pie Darba devēja, t.sk., iepazīties ar visiem Darba devēja rīcībā esošajiem ar Pasākuma īstenošanu un finansēšanu saistītajiem dokumentiem, sagatavot aktu par pārbaudes rezultātiem un pieprasīt pārbaudes laikā konstatēto pārkāpumu un nepilnību novēršanu.

4.9. Pēc nepieciešamības deleģēt pārstāvjus kā novērotājus piedalīties Pasākuma īstenošanā.

4.10. Pēc lēmuma pieņemšanas par klienta dalības Pasākumā pārtraukšanu, divu darba dienu laikā rakstiski nosūtīt par to informāciju Darba devējam uz Līguma 8.1.1. apakšpunktā norādītās kontaktpersonas e-pasta adresi.

4.11. Ja tiek pārtraukta klienta dalība Pasākumā un līdz Pasākuma īstenošanas beigu termiņam (t.i., līdz dalību Pasākumā pārtraukušā klienta darba līgumā noteiktā dalības Pasākumā beigu datumam) ir atlikuši ne mazāk kā divi mēneši (60 kalendārās dienas), norīkot darbam Pasākumā citu klientu (notiek klientu maiņa), ja Aģentūrā ir reģistrēts bezdarbnieka statusā Darba devēja prasībām atbilstošs klients. Ievērojot Līguma 5.8. punktā noteikto, nākamā klienta dalības ilgums Pasākumā ir ne ilgāks kā pirmā darba vietā strādājušā klienta darba līgumā noteiktais plānotās dalības Pasākumā beigu datums.

4.12. Pirms vienošanās pie Līguma slēgšanas par klienta Pasākuma īstenošanas vietas maiņu (rīcības nav attiecināmas, ja Pasākuma īstenošanas adreses maiņa notiek vienlaikus ar klienta maiņu Pasākumā), saņemot no Darba devēja ergoterapeita sniegto atzinumu un darba vietas foto fiksācijas (ja attiecināms), pārliecināties, ka Darba devējs veicis klienta darba vietas pielāgošanu atbilstoši ergoterapeita atzinumā norādītajam.

4.13. Viena mēneša laikā no Darba devēja rakstveida informācijas saņemšanas, izvērtējot Aģentūras pieejamos finanšu līdzekļus un informāciju par Darba devējam pieejamo *de minimis* atbalsta apmēru, slēgt vienošanos pie Līguma par klientu darba algas palielinājumu, ja finanšu līdzekļi ir pietiekami. Ja saskaņā ar Darba devēja rakstveida informāciju, Aģentūras dotācijas klienta darba algai apmērs nemainās vai samazinās, vienošanās pie Līguma tiek slēgta divu darba dienu laikā pēc Darba devēja rakstveida informācijas saņemšanas.

4.14. Izvērtēt Darba devēja iesniegtās Atskaites un rēķina atbilstību Līguma nosacījumiem.

4.15. Informēt Darba devēju par iesniegto dokumentu saskaņojumu. Atskaites un/ vai rēķina neatbilstības gadījumā, pieprasīt Darba devējam divu darba dienu laikā iesniegt precizētas Atskaites un/ vai rēķinu iesniegšanu Aģentūrā.

4.16. Izsniegt Darba devējam informatīvu plakātu izvietošanai Pasākuma īstenošanas vietā.

**V. Darba devēja pienākumi**

* 1. Iesniegt Aģentūrā patiesu informāciju saturošus dokumentus.
  2. Nodrošināt klientam iespēju iepazīties ar darba vietu un darba apstākļiem, ja klients pirms norīkošanas Pasākumā izteicis šādu vēlmi.
  3. Ja tiek pārtraukta klienta dalība Pasākumā un līdz Pasākuma īstenošanas beigu termiņam ir atlikuši ne mazāk kā divi mēneši (60 kalendārās dienas) veikt klientu nomaiņu Pasākumā. Piedalīties klientu izvēlē vai vienoties ar klientu un iesniegt Aģentūrā abpusēji saskaņotu iesniegumu par plānotu darba tiesisko attiecību nodibināšanu *(Aģentūras mājaslapā sadaļas “Pakalpojumi” apakšsadaļā “Darba devējiem” – “Valsts atbalsts nodarbinātībai” – “Subsidētās darba vietas” pieejama iesnieguma veidlapa)*.

5.4. Nodrošināt Darba devēja vai tā pārstāvja, t.i., pilnvarotas personas vai Līgumā norādītās kontaktpersonas dalību ergoterapeita vizītē darba vietā, kura iekārtota atbilstoši pieteikumā Pasākuma īstenošanai norādītajai darba vietas telpu un materiāli tehniskajai bāzei.

5.5. Ja klientam ir nepieciešama darba vietas pielāgošana:

5.5.1. piecu darba dienu laikā no ergoterapeita sniegtā atzinuma elektroniskajā pastā saņemšanas dienas, sagatavot un iesniegt Aģentūrā Pieprasījumu8 (preces aprakstam un preces cenu apliecinošajiem dokumentiem jābūt valsts valodā);

5.5.2. neatbilstību gadījumā divu darba dienu laikā sagatavot jaunu Pieprasījumu un iesniegt to Aģentūrā;

5.5.3. un, ja no Darba devēja neatkarīgu iemeslu dēļ nav iespējams veikt darba vietas pielāgošanu, jo kāda no Pieprasījumā iekļautajām pozīcijām nav iegādājama (piemēram, iekārta vai aprīkojums norādītajā veikalā vairs nav pieejams), tad iegādi (-es) veic, izmantojot citu līdzvērtīgu piedāvājumu, nepārsniedzot Pieprasījumā norādīto attiecīgās iegādes/aprīkojuma cenu[[13]](#footnote-14);

5.5.4. piecu darba dienu laikā pēc darba vietas pielāgošanas, iesniegt Aģentūrā Atskaiti par darba vietu pielāgošanu kopā ar izdevumus attaisnojošo dokumentu (maksājuma uzdevuma, rēķina, preču pavadzīmes un čeka (ar rekvizītiem), stingrās uzskaites kvīts) kopijām un veikto pielāgojumu fotoattēlus;

5.5.5. nodrošināt veikto pielāgojumu uzskaiti, piešķirot inventāra numuru, kurš satur Aģentūras atpazīstamības zīmi – „NVA”, un izsekojamību;

5.5.6. neatbilstības gadījumā divu darba dienu laikā sagatavot un iesniegt precizētu Atskaiti par darba vietu pielāgošanu Aģentūrā;

5.5.7. un netiek izlietots Pieprasījumā norādītais dotācijas apmērs, starpību piecu darba dienu laikā pēc Atskaites par darba vietu pielāgošanu saskaņošanas ieskaitīt Līgumā norādītajā Aģentūras kontā;

5.5.8. pārsniedzot Pieprasījumā norādītās klienta darba vietas pielāgošanas faktiskās izmaksas, starpību segt Darba devējam no saviem finanšu līdzekļiem.

5.6. Pilnā apmērā atmaksāt saņemto dotāciju darba vietas pielāgošanai, ja klients nav uzsācis darbu Pasākumā Darba devēja pienākumu nepildīšanas dēļ.

5.7. Atbilstoši ergoterapeita atzinumā norādītajam, nodrošināt darba vietas izveidi klientu nodarbināšanai šādos termiņos:

5.7.1. septiņu darba dienu laikā no dienas, kad Darba devējs saņēmis ergoterapeita sniegto atzinumu, ja klientam nav nepieciešama darba vietas pielāgošana;

5.7.2. 25 darba dienu laikā no dienas, kad Aģentūra saskaņoja Darba devēja iesniegtu Pieprasījumu, bet ne ātrāk kā Aģentūra saskaņoja Atskaiti par darba vietu pielāgošanu.

5.8. Ievērojot darba meklēšanas plānā norādīto klienta dalības Pasākumā sākuma datumu, noslēgt ar klientu darba līgumu. Darba devējiem, kuri nav biedrības un nodibinājumi, darba līgumu ar klientu noslēgt uz vismaz trīs mēnešiem ilgāku periodu, kā klienta iesaistes termiņš Pasākumā, atbilstoši darba meklēšanas plānā un Līguma 1.2. punktā norādītajam.

5.9. Darba līgums jāsagatavo, ievērojot Latvijas Republikas normatīvo aktu prasības un saskaņā ar Līgumā norādīto, t.sk.:

5.9.1. darba līgumā norāda atsauci uz aktīvo nodarbinātības pasākumu “Pasākumi noteiktām personu grupām” ESF Plus projektu „Pasākumi iekļaujošai nodarbinātībai” un norāda Līguma noslēgšanas datumu un numuru;

5.9.2. darba līgumā norāda klienta dalības Pasākumā periodu, atbilstoši darba meklēšanas plānā un Līguma 1.2. punktā norādītajam;

5.9.3. klienta maiņas gadījumā Darba devējs slēdz darba līgumu ar nākamo klientu, atbilstoši Līguma 5.8. un 5.9. punktā noteiktajam, ievērojot, ka klienta dalības Pasākumā beigu datums ir ne ilgāks kā pirmajam darba vietā strādājošajam klientam darba līgumā noteiktais plānotās dalības Pasākumā beigu datums. Ja klienta maiņas gadījumā tiek mainīta arī Pasākuma īstenošanas adrese un iepriekšējam klientam bija veikta darba vietas pielāgošana, Darba devējam, pirms nākamā klienta atlases dalībai Pasākumā, jānodrošina iepriekš veiktie pielāgojumi jaunajā Pasākuma īstenošanas adresē, par Pasākuma īstenošanas adreses maiņu Līgumā noteiktajā kārtībā informējot Aģentūru.

5.10. Trīs darba dienu laikā no darba līguma noslēgšanas dienas, iesniegt Aģentūrā:

5.10.1. klienta noslēgtā darba līguma un amata apraksta kopiju. Ja tiek veiktas izmaiņas ar klientu noslēgtajā darba līgumā, Darba devējs divu darba dienu laikā Aģentūrā iesniedz vienošanās pie darba līguma kopiju.

5.10.2. dokumentus (Rīkojumu) par klientam noteikto darba vadītāju, kurā norādīts darba vadīšanas termiņš (no dd.mm.gggg. līdz dd.mm.gggg.) un dotācijas par darba vadīšanu apmērs;

5.10.3. Ja konstatētas neatbilstības, pēc Aģentūras pieprasījuma divu darba dienu laikā iesniegt precizēta darba līguma un/ vai amata apraksta kopiju un/vai vienošanās pie darba līguma kopiju.

5.11. Pirms darba uzsākšanas iepazīstināt klientu ar darba kārtības noteikumiem, izsniegt obligātās veselības pārbaudes karti (ja nepieciešams veikt pirmreizējo obligāto veselības pārbaudi), darba koplīgumu (ja tāds ir), instrukcijām, darba drošības, ugunsdrošības un citiem darba aizsardzības noteikumiem, citu darbam nepieciešamo informāciju.

5.12. Līguma darbības laikā nodarbināt klientu atbilstoši Līguma, darba līguma un Darba likuma nosacījumiem un nepieļaut Līguma 1.2. apakšpunktā klientam noteiktajai profesijai neatbilstošu darbu veikšanu.

5.13. Nodrošināt tādus darba apstākļus, lai klients varētu izpildīt viņam noteikto darbu.

5.14. Katram Pasākumā iesaistītajam klientam nodrošināt kvalificētu darba vadītāju (ieguvis izglītību vai ne mazāk kā divus gadus ilgu darba pieredzi profesijā, kurā nodarbina klientu. Darba vadītājam nav nepieciešama izglītība vai darba pieredze profesijā, ja klientu plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai)).

5.15. Nodrošināt, ka viens darba vadītājs Aģentūras organizēto pasākumu ietvaros palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem klientiem. Darba vadītājs jānodrošina klienta darba laikā. Darba vadītāja nodrošināšanas laikā neietilpst kalendārās dienas, kad klients nav veicis darbu attaisnojošu iemeslu dēļ, t.i., par klienta attaisnoti kavētām kalendāra dienām pagarinās darba vadītāja nodrošināšanas laiks.

5.16. Darba vadītāju klientam nodrošina:

5.16.1. pirmos sešus mēnešus no iesaistes dienas Pasākumā, ja klientam ir garīga rakstura traucējumi;

5.16.2. pirmos trīs mēnešus no iesaistes dienas Pasākumā, ja klientam ir noteikta 1. vai 2. invaliditātes grupa;

5.16.3. pirmos divus mēnešus no iesaistes dienas Pasākumā, ja klientam ir mazāka nekā trīs mēnešu darba pieredze pēdējo 10 gadu laikā un nav izglītības attiecīgajā profesijā;

5.16.4. vienu mēnesi no iesaistes dienas Pasākumā, ja klientam ir ne mazāk kā trīs mēnešu darba pieredze pēdējo 10 gadu laikā vai izglītība attiecīgajā profesijā, vai arī klientu plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).

5.17. Nodrošināt, ka darba vadītājs veic šādus pienākumus:

5.17.1. organizē klienta darbu;

5.17.2. palīdz klientam apgūt darbam nepieciešamās pamatprasmes un iemaņas;

5.17.3. kontrolē klienta darba kvalitāti un nepietiekamas darba kvalitātes gadījumā palīdz klientam apgūt darbam nepieciešamās pamatprasmes un iemaņas darba kvalitātes uzlabošanai.

5.18. Darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt klientam citu darba vadītāju, atbilstoši Līguma 5.14. apakšpunkta prasībām, un kopā ar nākamo Atskaiti iesniegt Aģentūrā darba vadītāja apliecinātu izglītības dokumenta kopiju profesijā, kurā nodarbina klientu vai Darba devēja parakstītu apliecinājumu, kurā norādīta informācija par darba vadītāja iegūto pieredzi profesijā, kurā nodarbina klientu (norādot nodarbinātības periodu (-us) (dd.mm.gggg. – dd.mm.gggg.) un darba devēju (-us) pie kura (-iem) pieredze iegūta).

5.19. Gadījumā, ja tiek konstatēts, ka darba vadītājs neatbilst Līguma 5.14. apakšpunkta prasībām, Aģentūra neizmaksā Dotāciju darba vadītājam.

5.20. Nodrošināt:

5.20.1. ka surdotulkam un/vai atbalsta personai ir iespēja uzturēties klienta darba vietā, lai veiktu tiem paredzētos pienākumus (ja šādi pakalpojumi nepieciešami saskaņā ar Līguma 1.2. apakšpunktā norādīto);

5.20.2. ka tiek veikta klientu, darba vadītāju darba laika uzskaite un atbalsta personas pakalpojumu uzskaite, saskaņota surdotulka pakalpojuma uzskaite.

5.21. Nodrošināt, ka Līguma 8.1.1. apakšpunktā norādītā kontaktpersona ir sasniedzama, zvanot uz Līgumā norādīto kontaktpersonas tālruņa numuru, un klienta darba laikā ir informēta par klienta darba pienākumu izpildes adresi, veicamajiem un paveiktajiem darbiem atbilstoši klienta amata aprakstā norādītajiem pienākumiem.

5.22. Nodrošināt pieeju ar Pasākuma īstenošanu saistītajai dokumentācijai adresē, kura norādīta Līguma 5.33.punktā, t.sk., ar klienta parakstu saskaņotam darba grafikam (grafikā norādot darba pienākumu veikšanas adreses un dienas).

5.23. Līdz katra mēneša/kalendārā ceturkšņa 10. datumam sagatavot un iesniegt Aģentūrā

*(atbilstošo pasvītro)*

Atskaiti un rēķinu.

5.24. Darba devējs Atskaites, rēķinus u.c. ar līguma īstenošanu saistītos dokumentus iesniedz elektroniski (atbilstoši normatīvajiem aktiem par elektronisko dokumentu sagatavošanu), nosūtot uz e-pastu: pnpg@nva.gov.lv.

Ja attiecīgajā mēnesī/kalendārajā ceturksnī klienti, ar kuriem Darba devējs noslēdzis darba līgumu, veikuši obligātās veselības pārbaudes, Atskaitei pievienot dokumentus, kas apliecina obligātās veselības pārbaudes veikšanu un pārbaudes izmaksas, un izmaksas iekļaut rēķinā.

5.25. Ja Aģentūra konstatējusi neatbilstības Darba devēja iesniegtajā Atskaitē un/ vai rēķinā, divu darba dienu laikā atkārtoti sagatavot precizētu Atskaiti un/ vai rēķinu, un iesniegt to Aģentūrā.

5.26. Iesniedzot Atskaiti par klienta darbu pirmajā mēnesī, Aģentūrā iesniegt klienta atvaļinājumu grafiku, kurā norāda klientam piešķirtā atvaļinājuma periodu (no dd.mm.gggg. līdz dd.mm.gggg.). Klients ar savu parakstu saskaņo atvaļinājuma grafiku, apliecinot, ka iepazinies ar plānotā atvaļinājuma periodu.

5.27. Ja Aģentūrā iesniegtajā atvaļinājuma grafikā plānotas izmaiņas, ne vēlāk kā piecas darba dienas pirms atvaļinājuma grafikā paredzētā atvaļinājuma, vai, ja atvaļinājuma izmaiņas plānotas pirms Aģentūrā iesniegtajā atvaļinājuma grafikā paredzētā laika, ne vēlāk kā piecas darba dienas pirms plānotā atvaļinājuma laika, Aģentūrā iesniegt precizētu (klienta saskaņotu) atvaļinājuma grafiku. Ja Līgumā noteikts, ka Atskaite tiek iesniegta reizi ceturksnī, tad atvaļinājuma grafiks tiek iesniegts kopā ar noslēgtā darba līguma kopiju.

5.28. Darba devējs Atskaitēs apliecina Līguma ietvaros veiktos maksājumus atbilstoši Līguma nosacījumiem un spēkā esošiem normatīvajiem aktiem.

5.29. Pēc klientu dalības Pasākumā pabeigšanas vai pārtraukšanas, Darba devējs Atskaiti un rēķinu Aģentūrā iesniedz ne vēlāk kā piecu darba dienu laikā.

5.30. Ja klients atsakās turpināt darba tiesiskās attiecības pēc dalības Pasākumā, atbilstoši Līguma 5.38. punktā noteiktajam, Darba devējs Aģentūrā kopā ar nākamo Atskati iesniedz dokumenta kopiju par klienta darba tiesisko attiecību izbeigšanu.

5.31. Ne vēlāk, kā līdz darba līgumos norādītajam datumam izmaksāt atlīdzību par darbu klientam un darba vadītājam par iepriekšējo mēnesi, kā arī normatīvajos aktos noteiktajā kārtībā un saskaņā ar Līguma noteikumiem, aprēķināt, ieturēt un iemaksāt valsts budžetā visus no klienta un darba vadītāja atlīdzībām pienākošos nodokļus un nodevas.

5.32. Rakstiski informēt Aģentūru ne vēlāk kā vienu mēnesi pirms plānotajām izmaiņām, ja Pasākuma īstenošanas laikā Darba devējs vēlas mainīt darba algu klientam.

5.33. Aģentūras vai tās uzraugošo iestāžu pārbaudes laikā (pārbaudes var tikt veiktas, iepriekš nebrīdinot) nodrošināt piekļuvi Līguma 1.2. punktā norādītajai klienta Pasākuma īstenošanas adresei un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese, kurā ir pieejama dokumentācija)*

nodrošināt piekļuvi ar Līguma īstenošanu saistīto dokumentu oriģināliem vai to atvasinājumiem ar juridisku spēku (ar klientiem noslēgtajiem darba līgumiem, darba samaksas izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem).

5.34. Dokumentus uzglabāt atsevišķā lietā, uz kuras norādīts projekta nosaukums, numurs un glabāšanas termiņš). Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma un Darba devēja privātā līdzfinansējuma izsekojamību par katru Pasākumā iesaistīto personu.

5.35. Nodrošināt, ka ar *de minimis* atbalstu saistītā dokumentācija tiek glabāta 10 gadus, sākot no dienas, kurā piešķirts pēdējais individuālais *de minimis* atbalsts.

5.36. Rakstiski iesniegt Aģentūrā informāciju par pārbaudes rezultātā konstatēto nepilnību vai Līguma pārkāpumu novēršanu, t.sk., dokumentus, kuri pamato klienta neatrašanos darba pienākumu izpildes adresē, ievērojot pārbaudes aktā norādīto.

5.37. Ne vēlāk, kā piecu dienu laikā pēc pieprasījuma saņemšanas, iesniegt Aģentūrā pieprasīto informāciju un, ja norādīts, ar Pasākuma īstenošanu saistītos dokumentus, t.sk., maksājuma uzdevumus vai kases izdevuma orderus par klientam un darba vadītājam veiktajiem maksājumiem un samaksātajiem nodokļiem atbilstoši spēkā esošiem normatīvajiem aktiem, dokumentus, kuri pamato klienta paveikto darbu atbilstoši katram amata aprakstā noteiktajam pienākumam.

5.38. Turpināt darba tiesiskās attiecības ar klientu vēl vismaz trīs mēnešus pēc klienta dalības Pasākumā Līguma 1.2. apakšpunktā norādītajā profesijā, saglabājot vismaz Līguma 3.2. apakšpunktā norādīto darba algu mēnesī, izņemot, ja Darba devējs ir biedrība vai nodibinājums. Gadījumā, kad klients atsakās turpināt darba tiesiskās attiecības pēc dalības Pasākumā, Darba devējs iegūst no klienta dokumentu par darba tiesisko attiecību izbeigšanu un rīkojas atbilstoši Līguma 5.29., 5.30. un 5.31. apakšpunktā noteiktajam.

5.39. Ja Pasākumā iesaistīts klients, kuram veikta darba vietas pielāgošana:

5.39.1. darba vietas aprīkojuma remonta vai atjaunošanas izmaksas segt no saviem finanšu līdzekļiem;

5.39.2. klienta darba vietā veiktos pielāgojumus lietot saskaņā ar Līguma nosacījumiem un mērķi;

5.39.3. bez rakstveida saskaņošanas ar Aģentūru nemainīt klienta Pasākuma īstenošanas vietu;

5.39.4. Pasākuma īstenošanas vietas maiņas gadījumā:

5.39.4.1. nodrošināt klientu ar nepārtrauktu darbu;

5.39.4.2. nodrošināt, ka darba vietas pielāgošanai veiktās iegādes ir jaunajā Pasākuma īstenošanas adresē;

5.39.4.3. pirms klients sāk darbu jaunajā Pasākuma īstenošanas adresē, par saviem finanšu līdzekļiem nodrošināt kvalificēta ergoterapeita atzinuma saņemšanu, tā iesniegšanu Aģentūrā un darba vietas pielāgošanu atbilstoši ergoterapeita sniegtajā atzinumā norādītajam, par to iesniedzot Aģentūrā darba vietas foto fiksācijas. Ja Pasākuma īstenošanas vietas maiņa notiek vienlaikus ar klienta maiņu Pasākumā, ergoterapeita izdevumus sedz Aģentūra;

5.39.4.4. jaunajā Pasākuma īstenošanas vietā klientu nodarbināt tikai pēc darba vietas pielāgošanas atbilstoši ergoterapeita atzinumā norādītajam un pēc vienošanās pie Līguma noslēgšanas ar Aģentūru.

5.40. Informēt Līguma 8.1.2. apakšpunktā norādīto Aģentūras kontaktpersonu:

5.40.1. sūtot īsziņu vai e-pastu vienas astronomiskās stundas laikā no brīža, kad konstatēta klienta neesamība darbā un norādīt tās iemeslus;

5.40.2. e-pastā trīs darba dienu laikā par:

5.40.2.1. visiem darba līgumu ar klientiem grozījumiem, pievienojot vienošanās pie darba līguma kopiju;

5.40.2.2. visiem darba līgumu izbeigšanas gadījumiem, pievienojot rīkojumu par darba tiesisko attiecību izbeigšanu kopijas;

5.40.2.3. darba vadītāja darba nespējas gadījumiem vai gadījumiem, kad darba vadītājs nespēj veikt savus pienākumus, un klientam ir noteikts cits darba vadītājs;

5.40.2.4. jebkuriem apstākļiem vai notikumiem, kuri varētu mainīt Līguma īstenošanas atbilstību Līguma nosacījumiem, kā arī gadījumos, ja kāds no Līgumā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkuriem apstākļiem vai notikumiem, kuri negatīvi ietekmē vai apdraud, vai, kuri varētu negatīvi ietekmēt vai apdraudēt Līguma izpildi.

5.40.2.5. par vienpusēju darba tiesisko attiecību pārtraukšanu pirms klienta dalības Pasākumā termiņa beigām atbilstoši Darba likuma 100. un 101. pantam.

5.41. Darba devējs ir atbildīgs par Pasākuma īstenošanas kvalitāti un finanšu investējumu atbilstoši Līguma nosacījumiem.

5.42. Nodrošināt, ka Pasākuma īstenošanas vietās tiek izvietoti Aģentūras sagatavoti informatīvie materiāli.

5.43. Nodrošināt, ka ievērojot Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63.panta 9.punktā noteikto, Pasākuma ietvaros dubultā finansējuma risks ir novērsts.

5.44. Nodrošināt, ka vienlaikus iesaistīto klientu skaits Pasākuma īstenošanas laikā nepārsniedz 50 % no darba devēja kopējā nodarbināto skaita,[[14]](#footnote-15) un kopā ne vairāk kā 20 personas.

5.45. Darba devējs Līgumā noteiktā Pasākuma ietvaros tam piešķirto finanšu atbalstu var izmantot vienlaikus ar komercdarbības atbalstu citiem mērķiem.

5.46. Finanšu atbalstu nesummēt ar citu *de minimis* atbalstu un citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam.

5.47. Darba devēja līdzfinansēto daļu segt no līdzekļiem, kas nav komercdarbības atbalsts.

5.48. Sasniedzot Eiropas Savienības tiesību aktos noteikto maksimālo atbalsta apmēru, papildu izdevumus atbilstoši Līguma 2.1. punktā norādītajam, segt no Darba devēja finanšu līdzekļiem.

5.49. Līguma summas palielināšanas gadījumā, pirms vienošanās slēgšanas, iesniegt Aģentūrā aizpildītu apliecinājumu neatbilstībai maksātnespējas pazīmēm un informāciju par *de minimis* atbalsta uzskaites sistēmā iesniegtās veidlapas numuru[[15]](#footnote-16).

5.50. Ja Līguma darbības laikā attiecīgajā iestādē ir iesniegts pieteikums Darba devēja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Darba devējs par to trīs darba dienu laikā rakstiski informē Aģentūru, kā arī, ja Darba devējam ir pasludināts maksātnespējas process, uzsākts likvidācijas process vai apturēta saimnieciskā darbība, Darba devējs vienas darba dienas laikā informē Aģentūru, nosūtot attiecīgo iestāžu lēmumu uz Līguma rekvizītos un Līguma 8.1.2. apakšpunktā norādīto e-pasta adresi.

**VI. Līguma darbības termiņš un atbildība**

6.1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.

6.2. Aģentūrai ir tiesības līdz situācijas noskaidrošanai apturēt maksājumu veikšanu, 3 (trīs) darba dienas iepriekš rakstiski informējot par to Darba devēju:

6.2.1. iestājoties Līguma 5.48. vai 5.50. apakšpunktā noteiktajam;

6.2.2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu izlietojumu, t.sk., ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par klientu darbu Pasākumā norādīto;

6.2.3. ja Aģentūra vai Aģentūru uzraugošās iestādes veic pārbaudi par būtisku Līguma nosacījumu izpildes atbilstību;

6.2.4. ja Darba devējs divus mēnešus pēc kārtas nav iesniedzis Līguma 5.23. apakšpunktā norādīto atskaiti.

6.3. Aģentūra nosūta Darba devējam brīdinājuma vēstuli ja Darba devējs nav ievērojis Līgumā noteiktos pienākumus un, jebkādā veidā veicis Līguma izpildes pārkāpumu, vai nav to novērsis Līgumā noteiktajā termiņā, vai pieļāvis atkārtotu pārkāpumu.

6.4. Ja Darba devējs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā, Aģentūra vienpusēji atkāpjas no Līguma.

6.5. Aģentūrai ir tiesības vienpusēji atkāpties no Līguma, 10 (desmit) darba dienas iepriekš rakstiski par to brīdinot Darba devēju, ja:

6.5.1. iestājas Līguma 5.48., 5.50. apakšpunktā noteiktais;

6.5.2. ja tiek konstatēts, ka Darba devējs ir pieļāvis Līguma nosacījumiem neatbilstošu finanšu resursu izlietojumu, t.sk., ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par klientu darbu Pasākumā norādīto;

6.5.3. Līguma īstenošanā Darba devējs ir pieļāvis būtiskus pārkāpumus, t.i., veicot atkārtotu pārbaudi, ir konstatēts, ka iepriekš konstatētos pārkāpumus Darba devējs nav novērsis. Par Līguma būtisku pārkāpumu ir uzskatāma Līgumā noteiktās norēķinu kārtības neievērošana un normatīvo aktu un Līgumā noteikto prasību (darba līguma ar bezdarbniekiem slēgšana, drošu un veselībai nekaitīgu darba apstākļu nodrošināšana u.c.) neievērošana.

6.5.4. Darba devējs ir pārkāpis Līgumā noteiktos pienākumus un pārkāpumi nav novērsti brīdinājumā noteiktajā termiņā;

6.5.5. ja tiek konstatēts, ka Darba devējs divus mēnešus pēc kārtas nav iesniedzis Līguma 5.23. apakšpunktā norādīto atskaiti;

6.5.6. Darba devējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

6.5.7. Darba devējs Līguma noslēgšanas vai Līguma izpildes laikā pārkāpis saistošos normatīvos aktus attiecībā uz Līguma slēgšanu vai izpildi;

6.5.8. ir iestājušies citi apstākļi, kas liedz vai liegs Darba devējam turpināt Līguma izpildi saskaņā ar Līguma noteikumiem, vai kas negatīvi ietekmē Aģentūras pienākumus, kuri izriet no Līguma;

6.5.9. Darba devējs ir pārtraucis Līguma izpildi, tai skaitā, Darba devējs nav atkārtoti sasniedzams pasākuma īstenošanas un/vai juridiskajā adresē;

6.5.10. Aģentūras vai tās uzraugošo iestāžu pārbaudes laikā atkārtoti tiek konstatēta klienta neesamība pasākuma īstenošanas adresē un Darba devējs nav par to informējis Aģentūru atbilstoši Līguma   
5.40.1. apakšpunktā noteiktajai kārtībai;

6.5.11. ir konstatēts, ka Darba devējam, tā valdes vai padomes locekļiem, patiesā labuma guvējam, pārstāvēt tiesīgai personai vai prokūristam, vai personai, kura ir pilnvarota pārstāvēt Darba devēju darbībās ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

6.5.12. Līgumā ietverto Aģentūras saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos.

6.6. Darba devējam ir tiesības vienpusēji atkāpties no Līguma par to 10 (desmit) darba dienas iepriekš paziņojot rakstiski, ja:

6.6.1. nav iespējama klienta maiņa, jo Aģentūrā nav reģistrēts bezdarbnieka statusā Darba devēja prasībām atbilstošs klients;

6.6.2. iestājušies objektīvi apstākļi vai notikumi, kuri negatīvi ietekmē vai varētu ietekmēt Līguma izpildi.

6.7. Ja samazinās Līguma 1.2. apakšpunktā norādīto klientu skaits un Darba devējs atsakās veikt klientu nomaiņu, Darba devējs veic norēķinus ar Aģentūru par saņemtajām dotācijām klientu darba vietu pielāgošanai atmaksājot dotācijas daļu par periodu, līdz kuram bija paredzēts nodrošināt atbilstošās subsidētās darba vietas īstenošanu.

6.8. Aģentūra pieprasa atmaksāt Darba devējam visus Līguma ietvaros pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Darba devējs nevar uzrādīt maksājuma dokumentus, kuri apliecina, ka saņemtais Aģentūras finansējums un Līgumā paredzētais Darba devēja privātais līdzfinansējums investēts atbilstoši Līguma nosacījumiem. Ja Darba devējs ir pārkāpis Komisijas regulas Nr. 2023/2831, Nr. [717/2014](http://eur-lex.europa.eu/eli/reg/2014/717/oj/?locale=LV) vai Nr. [1408/2013](http://eur-lex.europa.eu/eli/reg/2013/1408/oj/?locale=LV) noteikto nosacījumu, komercdarbības gala labuma guvējam ir pienākums atmaksāt atbalsta sniedzējam visu projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) [IV](https://likumi.lv/ta/id/267199-komercdarbibas-atbalsta-kontroles-likums#n4) vai [V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.

6.9. Ja Darba devējs bez attaisnojošiem iemesliem, pēc klienta dalības Pasākumā termiņa beigām atsakās turpināt darba tiesiskās attiecības ar Līguma 1.2. apakšpunktā minētiem klientiem vismaz trīs mēnešus, Darba devējam ir pienākums atmaksāt Aģentūrai dotāciju klienta mēneša darba algai par trim mēnešiem.

6.10. Ja Līgums tiek izbeigts pamatojoties uz Līguma 6.8. un 6.9. apakšpunktā noteikto, Aģentūra rīkojas atbilstoši Līguma 6.5. apakšpunktā noteiktajam.

6.11. Puses tiek atbrīvotas no atbildības par daļēju vai pilnīgu Līguma saistību neizpildi nepārvaramas varas vai ārkārtēju apstākļu rezultātā, kurus attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, streiki, grozījumi Latvijas Republikas normatīvajos aktos, kas tieši ietekmē Līguma izpildi).

6.12. Puses nekavējoties informē viena otru par Līguma 6.11. apakšpunktā minēto apstākļu iestāšanos un veic visus nepieciešamos pasākumus, lai nepieļautu otrai Pusei zaudējumu rašanos.

6.13. Ja iestājas nepārvaramas varas apstākļi, Puses var vienoties par Līguma izbeigšanu vai par Līguma darbības laika pagarināšanu par termiņu, kuru Puses nosaka ar atsevišķu rakstveida vienošanos.

6.14. Nepārvaramas varas gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.

**VII. Strīdu izskatīšanas kārtība**

7.1. Visas nesaskaņas, domstarpības vai strīdus, kas radušies Līguma izpildes laikā, Puses risina pārrunu ceļā.

7.2. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.

**VIII. Kontaktpersonas un kontakti**

8.1. Puses ieceļ par Līguma izpildes koordināciju atbildīgās kontaktpersonas:

8.1.1. no Darba devēja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, amats)*

(tālrunis\_\_\_\_\_\_\_\_\_\_\_\_\_; mob. tālrunis \_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_);

8.1.2. no Aģentūras puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, amats)*

(tālrunis\_\_\_\_\_\_\_\_\_\_\_\_\_, mob. tālrunis \_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IX. Personas datu aizsardzība un konfidencialitāte**

9.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

9.2. Veicot datu apstrādi Līguma ietvaros, Puses rīkojas kā patstāvīgi pārziņi.

9.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

9.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

9.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

9.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

9.5.3. neveikt personas datu apstrādi mērķiem, kas nav saistīti ar Līguma izpildi;

9.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

9.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

9.5.6. nekavējoties bet ne vēlāk kā divu darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

9.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

9.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstiskas piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

9.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

**X. Noslēguma jautājumi**

10.1. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

10.2. Līguma grozījumus un papildinājumus noformē rakstiski kā Pušu savstarpējo vienošanos. Vienošanās pēc tās abpusējas parakstīšanas iegūst juridisku spēku un kļūst par Līguma neatņemamu sastāvdaļu.

10.3. Pušu rekvizītu vai Līguma 8.1.punktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz pušu oficiālajām e-pasta adresēm un 8.1.punktā norādīto kontaktpersonu e-pasta adresēm, neslēdzot atsevišķu rakstveida vienošanos pie Līguma.

10.4. Aģentūra ir tiesīga grozīt veidlapas bez saskaņojuma ar Darba devēju un bez tā piekrišanas. Līguma izpildē Puses izmanto veidlapu aktuālās versijas, kas pieejamas Aģentūras mājaslapā ([www.nva.gov.lv](http://www.nva.gov.lv)).

10.5. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.

**XI. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k-1 |  |  |
| (juridiskā adrese) |  | (juridiskā adrese) |
|  |  |  |
| (reģistrācijas numurs) |  | (reģistrācijas numurs) |
|  |  |  |
| (bankas nosaukums) |  | (bankas nosaukums) |
|  |  |  |
| (bankas kods) |  | (bankas kods) |
|  |  |  |
| (IBAN) |  | (IBAN) |
| 90001634668 |  |  |
| (e-adrese) |  | (e-adrese) |
| ESF Plus projekta  “Pasākumi iekļaujošai nodarbinātībai”  projekta koordinators |  | Darba devējs vai pilnvarotā persona |
|  |  |  |
|  |  |  |

1. Norāda, ja Darba devējs ir juridiska persona. [↑](#footnote-ref-2)
2. Pasākuma īstenošanas vietai ir jābūt Latvijas Republikas teritorijā. Norāda arī papildus adreses vai veic piezīmi – darbs objektos, darbs pie klientiem u.tml., ja klientam, saskaņā ar amata pienākumiem, darbs jāveic arī ārpus Pasākuma īstenošanas adreses. [↑](#footnote-ref-3)
3. Atbilstoši 5.15. apakšpunktam Darba vadītāja nodrošināšanas periods tiek pagarināts par klienta attaisnoti kavētām kalendāra dienām., [↑](#footnote-ref-4)
4. Atbalsta persona klientam, kuram ir garīga rakstura traucējumi, palīdz integrēties darba vietā (līdzdalība pārrunās ar Darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Darba devēju, darba vadītāju un darba kolēģiem, psiholoģiska un motivējoša atbalsta sniegšana). [↑](#footnote-ref-5)
5. 6 vai 12 mēnešu periods finanšu atbalsta sniegšanai rēķināms no pirmā subsidētajā darba vietā nodarbinātā klienta darba līgumā norādītās pirmās darba dienas. [↑](#footnote-ref-6)
6. Dotācijas apjoms noteikts atbilstoši MK noteikumu Nr. 75 88.3.apakšpunktam. [↑](#footnote-ref-7)
7. Norāda Regulu (ES), kuras ietvaros tiek piešķirts *de minimis* atbalsta finansējums (pārējās dzēš). [↑](#footnote-ref-8)
8. Aģentūras mājaslapā <https://www.nva.gov.lv/lv> sadaļā “Pakalpojumi” apakšsadaļā “Darba devējiem” – “Valsts atbalsts nodarbinātībai” – “Subsidētās darba vietas” pieejama veidlapa. [↑](#footnote-ref-9)
9. Minimālās stundas tarifa likmes gadījumā, norāda atbilstoši valstī noteiktajam minimālajam mēneša darba algas apmēram, pasvītro abus – mēnesī/stundā. [↑](#footnote-ref-10)
10. Stundas tarifa likmes gadījumā finansējuma sadalījumu nenorāda, tiek piemēroti attiecīgā periodā spēkā esošie Ministru kabineta noteikumi, kuri reglamentē minimālās mēneša darba algas apmēru normāla darba laika ietvaros un  minimālās stundas tarifa likmes aprēķināšanu, attiecībā uz stundas tarifa likmēm konkrētos mēnešos, nodrošinot, ka Aģentūras dotācija nepārsniedz minimālo stundas tarifa likmi (ja profesija atbilst Profesiju klasifikatora 9.pamatgrupai) vai nepārsniedz pusotru minimālo stundas tarifa likmi (ja profesija atbilst Profesiju klasifikatora 1.-8.pamatgrupai). [↑](#footnote-ref-11)
11. Nepilna darba laika gadījumā norāda konkrētu stundu skaitu, kuru klients nostrādās dienā vai nedēļā. Ja darba grafiks nav pilnībā vai lielākoties paredzams, norāda, ka darba grafiks ir mainīgs un norāda informāciju par darba laiku mēnesī. [↑](#footnote-ref-12)
12. Līguma īstenošanas ietvaros Darba devēja Aģentūrā iesniegto dokumentu kopijām ir jābūt apliecinātām atbilstoši Latvijas Republikas normatīvajos aktos noteiktajai kārtībai. [↑](#footnote-ref-13)
13. Ja, veicot citu piedāvājumu izpēti, nav iespējams veikt līdzvērtīgu iegādi Pieprasījumā norādītās cenas apmērā, Darba devējs ne vēlāk kā divu darba dienu laikā no fakta konstatēšanas, ka nav iespējams iegādāties kādu no Pieprasījumā norādītajām pozīcijām, iesniedz Aģentūrā precizētu Pieprasījumu. Precizēta Pieprasījuma iesniegšanas gadījumā Līguma 5.7.2.apakšpunktā norādītais darba vietu pielāgošanas termiņš paliek nemainīgs. [↑](#footnote-ref-14)
14. kopējā nodarbināto skaitā ieskaitāmi visi pie Darba devēja nodarbinātie ar kuriem slēgti darba līgumi, t.sk., visi klienti, kuri iesaistīti Aģentūras aktīvajos nodarbinātības pasākumos, kuru ietvaros slēgts līgums par darba tiesisko attiecību nodibināšanu, izņemot šajā Pasākumā nodarbinātie. [↑](#footnote-ref-15)
15. Atbilstoši Ministru kabineta 2018. gada 21. novembra noteikumiem Nr. 715 „Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” veidlapa aizpildāma, iesniedzama un veidlapas numurs nolasāms Valsts ieņēmumu dienesta Elektroniskās deklarēšanas sistēmā. [↑](#footnote-ref-16)